
საზღვარგარეთ სამედიცინო მომსახურების დაფინანსების შესახებ

1. „საქართველოს 2013 წლის სახელმწიფო ბიუჯეტის შესახებ“ საქა​რ​​​თველოს კანონის 32-ე მუხლის მე-2 პუნქტის საფუძველზე,  მოქალაქე ლიკა კაპანაძის (დაბ. 22.06.2009წ. პ/ნ 38950001008) საზღვარგარეთ საჭი​რო სამედიცინო მომსახურების დაფინანსების მიზნით, დაევალოს საქარ​თველოს შრომის, ჯანმრთელობისა და სოციალური დაცვის სამინი​სტ​რ​ოს სახელმწიფო კონტროლს დაქვემდებარებულ სსიპ – სოციალური მო​მსა​ხურების სააგენტოს „საქართველოს 2013 წლის სახელმწიფო ბიუ​ჯე​ტ​ის შესახებ“ საქართველოს კანონით „ბავშვთა ონკოჰემატოლოგიური მომ​სა​ხურება“ პროგრამის (პროგრამული კოდი 35 03 03 03) ასიგნებიდან იტა​ლიაში, ქალაქ ვერონაში, საუნივერსიტეტო კლინიკაში (AZIENDA OSPEDALIERA UNIVERSITARIA INTEGRATA) ძვლის ტვინის (ღეროვანი უჯ​რედის) ტრანსპლანტაციის დაფინანსება 53 000 (ორმოცდაცამეტი ათა​სი) ევროს ოდენობით, არამატერიალიზებული ვაუჩერის მეშვეობით, ერთჯერადად, წინასწარი ანგარიშსწორების საშუალებით.

2. მოქალაქე ამ განკარგულებით გათვალისწინებულ დაფინანსებას იღებს სახელმწიფო დახმარების სახით. ამასთან, მან (მისმა კანონიერმა წარ​მო​მადგენელმა)  უნდა უზრუნველყოს დადგენილი ფორმის წერილო​ბი​​თი ვალდებულების აღება, რომლის მიხედვითაც  მომსახურების მი​ღე​ბი​დან არაუგვიანეს 60 კალენდარული დღისა სსიპ – სოციალური მომ​სა​ხუ​რების სააგენტოს წარუდგენს შესრულებული სამუშაოს ანგარიშს და ხა​რ​ჯის დამადასტურებელ დოკუმენტს. 

3. დაევალოს საქართველოს ფინანსთა სამინისტროს, საქართველოს შრო​მის, ჯანმრთელობისა და სოციალური დაცვის სამინისტროს (შემდ​გო​მში – სამინისტრო) წინადადებების საფუძველზე, საქართველოს საბი​უჯეტო კოდექსის 31-ე მუხლის მე-2 ნაწილის შესაბამისად, „საქართვე​ლ​ოს 2013 წლის სახელმწიფო ბიუჯეტის შესახებ“ საქართველოს კანონით სა​მინისტროსათვის გამოყოფილი ასიგნებების ფარგლებში განახორციე​ლ​ოს შესაბამისი ცვლილებები.

